Nekselø

Nekselø er en liten øy i Kalundborg kommune beliggende i Sejerø-bukten. Fra småbyen Havnsø på Sjælland er det fergeforbindelse til øya. Øya er 2,2 km² stor og har 17 innbyggere (2024). Den er en del av Føllenslev sogn og fikk sin egen kirke, Nekselø kirke, i 1931.Nekselø kirke Den er annekskirke til Føllenslev kirke og Særslev kirke. 

 Beskrivelse 
Nekselø har en meget spesiell natur i forhold til resten av Danmark. Den ligger nemlig i området med «storebeltklima», som kjennetegnes av betydelig mindre nedbør, flere solskinnstimer og mildere vinter enn resten av landet. Det har ført til at øya har en lang rekke plante- og dyrearter som er tilpasset dette steppelignende klimaet, og finnes få andre steder enn Danmark.

Nekseløs høyeste punkter er Gadebjerg og Elmebjerg, 41 m.o.h. Hele øya ble fredet i 1951, av beboerne.Guide til Nekselø

Troldeskoven (= Trollskogen) ble fredet alt i 1925 fordi den rommer flere svært sjeldne trearter, bl.a. småbladet lind som har vokst der siden steinalderen. Derfor kalles skogen også «urskogen» eller «steinalderskogen». Mat og drikke er ikke i salg på Nekselø og må medbringes fra Havnsø.Nekselø, Trollskogen

Skolen ble stengt i 1972Sommertur til Nekselø da bare én elev var tilbake. 
På den flate stranden i sør vokser en tjørn, kjent som «posttjørnen».Posttjørnen, ''Ved stranden Tidlig på 1900-tallet lå det en liten kasse her, der folk la posten sin. Seilte noen forbi, tok de med post frem og tilbake. Først senere kom Post-Christian som gikk Nekselø rundt med trillebår og samlet post, som han deretter seilte over til fastlandet i jollen sin.

Sammen med blant annet Vadehavet på Jyllands vestkyst er Nekselø blant Danmarks ramsar-områder.Ramsar-områder i Danmark

 Sagnet om Trollskogen 
Sagnet vil vite at det en gang bodde et troll i Trollskogen, og han mislikte lyden av kirkeklokker. Han tok derfor en stor sekk jord fra Nekselø med seg til Havnsø for å kaste den over Havnsø kirke. Hans kone ble litt bekymret og klippet et lite hull i sekken, så det drysset ut jord. Slik oppstod revlen mot Havnsø, og da trollet kom til Havnsø, var sekken hans tom. Han ble så arg at han kastet en stor stein mot Nekselø, der det sies at den fremdeles ligger.

 Referanser 

 Eksterne lenker 


Kategori:Øyer i Region Sjælland
Kategori:Øyer i Kattegat
Kategori:Kalundborgs geografi